stanford-oval/wikipedia huggingface dataset:
מוסר
בלשונות שונות

המילה "מוסר" מופיעה בתנ"ך 41 פעמים, בפעם הראשונה בספר דברים, פרק י"א, פסוק ב': "וִידַעְתֶּם הַיּוֹם כִּי לֹא אֶת-בְּנֵיכֶם אֲשֶׁר לֹא-יָדְעוּ וַאֲשֶׁר לֹא-רָאוּ אֶת-מוּסַר ה' אֱלֹהֵיכֶם אֶת-גָּדְלוֹ אֶת-יָדוֹ הַחֲזָקָה וּזְרֹעוֹ הַנְּטוּיָה". היא נובעת מהשורש העברי יס"ר, ממנו מגיעה גם המילה ייסורים.
המילה אתיקה שאובה מהשורש היווני ethos, שפרושו אופי, הרגל. אחד הפירושים של המילה "אתיקה" הוא: "מסמך המגדיר את הסטנדרטים המוסריים ואת ההתנהגות המקצועית הנדרשת, שאנשי ארגון מקצועי נוהגים לפיהם. היא מוכרת כגילוי דעת המכיל אמות מידה אידיאליות, שאותן מאמצת קבוצה מקצועית או מוסד לשם הכוונת חבריה לשאת באחריות מקצועית"[דרוש מקור]. לכל מקצוע יש אתיקה והתנהגות כללית שאותם מגדירים חוקים ותקנות המיוחדים לו. הכוונה בהתנהגות ובאתיקה מקצועית היא למערכת של כללים ותקנות מוסכמות בקרב בעלי אותו מקצוע, כאשר הציות להם הוא בגדר שמירה על המקצוע ועל כבודו. אך אינו תמיד מחייב התנהגות שכזו מבחינה משפטית.
אחת מתורות המוסר הבולטות בפילוסופיה נקראת דאונטולוגיה, שנגזרת מהשורש היווני deon שפירושו חובה, מחויבות, ו-logos שמשמעו תורה, תחום. ביחד, משמעות המילה היא "תורת החובות". הדאונטולוגיה נהגתה על־ידי עמנואל קאנט, וזוהי תורה מוסרית ששמה את הדגש על המעשה עצמו ולא על תוצאותיו. לפי הדאונטולוגיה של קאנט כל מעשה צריך להיות מנוסח כ"צו קטגורי", כלומר כציווי כללי שחל על כל בני האדם. ניתן לראות את הפתגם "מה ששנוא עליך אל תעשה לחבריך" כאפוריזם להשקפה הדאונטולוגית.
תורת מוסר בולטת נוספת היא תועלתנות, זוהי תורה תוצאתנית (הערך המוסרי של המעשה נמדד לפי תוצאותו) כאשר המעשה הראוי מוסרית הוא המעשה שתוצאתו מגדילה את התועלת לכלל בני האדם, ללא הבדל בין בני אדם. את ניסוחה של התורה התועלתנית ניתן למצוא בהגותו של ג'רמי בנתם, ופיתוח נוסף של התורה נעשה על־ידי ג'ון סטיוארט מיל.
המילה האנגלית Moral שאובה מהמילה הלטינית moralis שמשמעותה מוסר, טוּב, אופי, נימוס, התנהגות טובה.
הפילוסופיה של המוסר

התחום בפילוסופיה שעוסק במוסר נקרא גם אתיקה. מוסר הוא אחד התחומים הבולטים והחשובים בפילוסופיה, וכמעט כל הפילוסופים הגדולים עסקו בו[דרוש מקור].
הפילוסופיה של המוסר > סוגי מוסר

ניתן לחלק את ההשקפות על המושג לסוגים או זרמים:
מוסר מוחלט (אבסולוטיזם מוסרי).
מוסר יחסי (רלטיביזם מוסרי) או סובייקטיביזם.
מוסר אוניברסלי (אוניברסליזם).
אמוטיביזם.
המוסר ביהדות

יש להבחין בין מוסר המידות למוסר המצוות, משום שיסוד התפיסה של מוסר ביהדות אינו נובע מנורמות מוסריות אנושיות אלא מחמת צווי אלוהי, זאת בניגוד לתפיסה שמוסר משתנה כאשר הנורמות החברתיות משתנות. רוב ספרי המוסר ביהדות מתמקדים בהעברת הציווי האלוהי אל האדם.
בתנ"ך ישנם שני חיבורים המיוחדים בשלימותם לנושא המוסר, ספר משלי ומגילת קהלת, המיוחסים לפי המסורת לשלמה המלך בן דוד (או בשמו קהלת, המופיע בספר קהלת). זאת, בנוסף לקטעים רבים העוסקים במוסר לאורך התנ"ך. בתוך המשנה שנכתבה בשלהי תקופת בית שני, ישנה מסכת שלמה בנושא מוסר, מסכת אבות. יש לה "ברייתא" נלווית בשם "אבות דרבי נתן" בה הדברים הבאים במשנה מורחבים בפירוט ובתוספת דעות שונות.
התפנית הגדולה בנושא הגיעה עם חיבורו של ר' בחיי אבן פקודה במאה העשירית, ספר "חובות הלבבות". הספר מחולק לעשרה שערים בנושאים שונים של מוסר המצוות ביהדות, כמו שער הביטחון, שער הכניעה והענווה, שער התשובה, שער הפרישות, שער חשבון הנפש, ועוד. לכל שער חלוקה פנימית לפרקים המיוחדים להיבטים השונים של הנושא.
בהקדמת הספר, הנחשבת פנינה ספרותית כשלעצמה[דרוש מקור], מציין המחבר את העובדה שאין חיבורים בנושא זה, והוא שולל אחת לאחת את כל הסיבות מדוע להימנע מחיבור שכזה[דרוש מקור]. (המוסר הוא חובה ולא רשות. הידע בנושא הזה דל ועוד). הוא מפרט את היסוסיו האישיים בחיבור ספר שכזה, עובר לתיאור חלקי הספר ומקורותיו, למי הוא מיועד, צורת השימוש בו ועוד[דרוש מקור]. הספר נתקבל מאוד בכל תפוצות ישראל מיד עם צאתו לאור.
בעקבות חובות הלבבות חוברו בתקופת ה"ראשונים" חיבורים רבים בנושא המוסר. מן המפורסמים שבהם ספר שערי תשובה לרבינו יונה מגירונדי, ספר אורחות צדיקים, ספר הישר, ספר מעלות המידות. מתקופת האחרונים זכה במיוחד להתפרסם ספר מסילת ישרים לרבי משה חיים לוצאטו האיטלקי[דרוש מקור].
תפנית נוספת חלה עם הקמת "תנועת המוסר". ביסוד תנועה זו, שנוסדה על ידי רבי ישראל מסלנט, עומדת הדרישה הנחרצת להקדיש מדי יום זמן קבוע ללימוד מוסר[דרוש מקור]. לאחר אי אלו חבלי לידה, נתקבל החידוש, ובכל הישיבות הליטאיות עד ימינו יש זמן קבוע המכונה "סדר מוסר" שהוא חלק בלתי ניתן לוויתור של סדר היום[דרוש מקור]. כמו כן הונהג שבכל מוסד תורני ישנו "מנהל רוחני" או בלשון העם "משגיח", שאחד מתפקידיו המרכזיים הוא למסור הרצאה שבועית בנושא מוסר שזכתה לכינוי "שיחת מוסר"[דרוש מקור]. בדרך כלל מעבר לשיחה הכללית, חובה על כל קבוצה להתכנס פעם בשבוע ולשמוע עוד הרצאה זוטא המכונה בעגה הישיבתית "ועד"[דרוש מקור].
למוסר ביהדות יש מאפיינים ייחודיים. הבולט שבהם הוא העירוב המוחלט בין נושאים שהם למעשה תאולוגיים, כמו אמונה בה', ביטחון בו, הכרה בחסדיו וכהנה, לבין התנהגות על פי קוד מוסרי[דרוש מקור]. כמו כן, במוסר היהודי כל הדרישות בנושא פיתוח האישיות, גם ללא קשר להתנהגות כלפי הזולת, הן חלק בלתי נפרד משאר ענייני המוסר שעניינם קוד מוסרי חברתי[דרוש מקור].
על פי היהדות והנצרות, התורה נחשבת לדבר אלוהים שנמסרה לעם ישראל במעמד סיני וזאת נחשבת להדרכה להתנהלות בעולם שכל יהודי ואדם חייב לעמוד בו [דרוש מקור].
המוסר באסלאם

באסלאם, האמאם עלי בן אבי טאלב, הח'ליפה הרביעי, נחשב לראשון שדיבר על מוסר כמדע העומד בזכות עצמו[דרוש מקור]. הוא כתב ספרים וחיבורים רבים בעניין זה העוסקים בנושא המוסר באופן חדשני.
המוסר בבודהיזם

הבּוּדְּהַה מייסד הבודהיזם, לימד שהמוסר הבסיסי ביותר כולל חמישה כללי תרגול.
תרגול מוסר בסיסי הוא להימנע מחמש קַמּוֹת (קַרְמות) מזיקות:
להימנע מהריגה: אדם לא הורג בני אדם, חיות, דגים וכו'.
להימנע מגנבה: אדם משיג דברים בצורה חוקית וישרה.
להימנע מפעילות מינית פסולה (הכוללת בגידה, ניאוף, אונס וכו') – אדם מסתפק בבן/בת זוגו.
להימנע מדיבור שקרי: אדם דובר אמת או שותק. הכוונה היא שצריך לדעת את הזמן לדבר דברי אמת ואת הזמן לשמור על שתיקה. בקשר לדיבור נכון, הבודהה הסביר שהוא לא יאמר דברים שהם: א. לא נכונים או ב. חסרי תועלת. מצד שני, הוא יודע את הזמן הנכון לומר דברים שהם גם נכונים וגם מועילים.
להימנע משימוש בחומרים משכרים (באלכוהול ובסמים) שהם הבסיס לרשלנות וערפול התודעה: אדם אינו צורך סם או אלכוהול משום סיבה. שימוש בחומרים משכרים או מערפלים מקשה מאוד להתאמן במוסר ובמדיטציה ואף עושה את זה בלתי אפשרי, מביא לפגיעה ובסופו של דבר להתדרדרות ומחלות.
מרבית אלו החיים את חייהם על פי הבודהה, אמורים לשמור לכל הפחות על חמשת הכללים האלה, והם מכונים "הישג סגולת המוסר”.
ראו גם

פילוסופיה של המוסר
מידות טובות
צדק
התפתחות מוסרית
ניהיליזם מוסרי
שכנוע מוסרי
מדע המוסר
פציעה מוסרית
גניבת דעת
שקר
לשון הרע
אונאת דברים
אונאת ממון
חוק
משפטים
משפט פלילי
היסוד הנפשי במשפט הפלילי
מצוות לא תעשה
צניעות
לקריאה נוספת

משה הלברטל, אתגרים מוסריים בלחימה א-סימטרית, משפט ועסקים יז, תשע"ד, עמ' 525–541.
הספר "נדיבות, מוסר ומדיטציה", פרק שני.
פרופ' נחום רקובר, איכות הסביבה - היבטים רעיוניים ומשפטיים במקורות היהודיים, "היופי, המוסר ושלמות האדם", 101. הוצאת ספרית המשפט העברי; משרד המשפטים ומורשת המשפט בישראל, 1993
הערות שוליים

↑  לוין, ש' (1979). המוסר ועיצוב האופי המוסרי. תל אביב: אוצר המורה
↑  רינג, י' (1999). מוסר לשם מה? ספריית פועלים: הקיבוץ הארצי, השומר הצעיר
↑  חובות הלבבות, הקדמה
↑  "...וראיתי שהם מוזנחים ובלתי סדורים בספר מיוחד להם..." (עמ' כח, תרגם הרב יוסף קאפח).
↑  "מוסר מחומש" – פַּנְצַ'ה־סִי֫לַה – Pa¤ca·sãla
↑  https://seferdhamma.wordpress.com/
↑  גנבה. (מילולית: לקיחה של "מה שלא ניתן”).
↑  (נוסף על כך,) "אדם עוסק בפעילות מינית פסולה עם אלו תחת השגחת (אֶפִּיטְרופְּסוּת):1) אימן; 2) אביהן; 3) הוריהן; 4) אחיהן; 5) אחותן; 6) קרוביהן; 7) משפחתן; 8) הקהילה הדתית/מסורתית שלהן (Dhamma·rakkhità): תחת השגחת חברים לדרך רוחנית או לדת (saha·dhammikehi rakkhità) (שהם נוודים לבושים לבן וכו', אלה המתרגלים תחת אותו המורה, או אותה דרך דתית/רוחנית). בתוך מסגרת הדרך של הבודהה זה יכול לכלול נזירה (Bhikkhunã), מועמדת לנזירות ופרח נזורה/נזירה מתלמדת; 9) עם אלו שיש להן בעל; 10) עם אלו שמגיע עונש: המלך מעניש את אלה שניגשים לנשים מסוימות, אפילו עם אלו "המעוטרות בפרחים" (פרחי/זר אירוסין – דהיינו, מאורסות). מקור: (A.X.V.i.7 {A.X.217:Volitional(1)} “Pañhama·Sa¤cetanika·Suttaü”).
↑  בסוּטְטַה לנסיך אַבְּהַיַה (ב־M.ll.i.8 Abhaya·Ràjà·Kumàra·Suttaü).
↑  פליטות פה, דיבור והתנהגות לא נאותים, תאונות דרכים ותאונות שונות.
↑  סִי֫לַה סַמְפַּדָא, Sãla sampadà
| --- | --- |
בקרת זהויות :  GND: 4040222-8  LNB: 000047505  NDL: 00561731  NKC: ph115354
חסידות טמשוואר

|  שורשים, סיווג והנהגה |
| --- | --- |
 דת:  יהדות
 קבוצה:  תנועת החסידות
 התפלג מ:  חסידות נדבורנה
 מייסד:  רבי יוסף לייפר
 
חסידות טמשוואר היא חסידות רומנית, ענף מחסידות נדבורנה. למעשה שם החסידות ניתן רק בדור השלישי לחסידות ועד אז כונו האדמו"רים על שם מקום מגורם. אבי השושלת הוא רבי יוסף לייפר, בנו של רבי ישכר בער מנדבורנה.
כינוי נוסף לחלק מהאדמו"רים מהמשפחה הזו: נדבורנה אראד.
תולדות החסידות

רבי יוסף מבורשה אבי השושלת היה בנו של רבי ישכר בער לייפר (ר' בערטשע) מנדבורנה.
רבי יוסף סירב לשמש באדמו"רות ונכנע לאחיו רבי מרדכי לייפר. היה מפורסם בשמירתו משיחת חולין. לאחר פטירתו בניו החלו לשמש באדמו"רות.
בני רבי יוסף מבורשה

רבי יששכר בער כיהן באונגוואר. נולד בשנת תרי"ח. התיישב באונגוואר שהייתה עיר של מתנגדים אך הצליח לרכוש חסידים. היה חתנו של הרב יעקב צבי וואלד אב"ד בורשה. ישב רוב ימיו בתענית. נפטר בכ"ו בניסן תרפ"ג. שלושת בניו כיהנו כאדמו"רים בחיי אביהם באונגוואר והקימו בתי כנסת משלהם, רבי מאיר, רבי חיים לייב ורבי ראובן מנחם. שלושתם נרצחו בשואה.
רבי יצחק כיהן בבורשה. נפטר בשנת תש"א.
הרב אהרן אריה מביסטריץ. חתנו של הרב חיים רסלר, דומ"צ בווסלוי, צאצא ל"בני יששכר". נהרג בשואה. בתו שרה נישאה לקרוב משפחתה רבי יוסף לייפר מנדבורנא-טמשוואר ראו להלן בבני רבי אהרן אריה.
רבי יחיאל כיהן במיהלוביץ (אנ') (סלובקית: Michalovce). היה חתנו של רבי צבי אלימלך רסלר (נכד רבי שמואל שפירא מפרמישלא בנו של הבני יששכר) נפטר בכ' תשרי תרפ"ט.
חתנו רבי מאיר ויסבלום.
בני רבי יחיאל ממיהלוביץ

רבי בנימין מקלויזנבורג. עשרים שנה לא אכל בשר. נרצח בשואה.
רבי מאיר, מילא את מקום אביו במיהלוביץ. היה מפורסם כבעל מופת וכסגפן. נרצח בשואה.
רבי ישכר ברצ'ה מגרוסוורדיין. היה לו בית כנסת גדול ובית הכנסת אורחים. נרצח באושוויץ לאחר שראה את חמשת ילדיו נרצחים.
רבי לוי יצחק לייפער מנדבורנה-אראד-חיפה.
רבי אהרן אריה לייפער מנדבורנה-טמשוואר. חתנו של רבי אלעזר אלימלך ולדמן מברדיוב. כיהן בטמשוואר ולאחר מכן בירושלים. נפטר בי"ב בניסן תשכ"ג.
חתנו רבי בערצ'י לייפר, כיהן בוושארהלי. נרצח בשואה.
חתנו רבי יעקב רסלר, כיהן בביסטריץ. נרצח בשואה.
שניים מבניו של רבי יחיאל ממיהלוביץ ניצלו מהשואה וכיהנו בישראל. רבי לוי יצחק מנדבורנא אראד ורבי אהרן אריה מנדבורנא טמשוואר.
החסידות לאחר השואה > בניו של רבי אהרן אריה

רבי יוסף לייפער, נולד בשנת תרפ"א, כיהן כאדמו"ר בפתח תקווה. נישא לשרה בתו של קרוב משפחתו רבי אהרן אריה לייפער מביסטריץ, שהגיעה לבית הוריו אחרי שניצלה מהשואה בגפה. בשנת תש"נ עבר לבני ברק וקנה את בית המדרש הישן של חסידות באבוב ברחוב קוטלר פינת רחוב סוקולוב בבני ברק. נפטר בכ"ב בתשרי תשס"ג.
רבי יצחק (תש"ז - ד' בתמוז תשפ"א, 2021) מברדיטשוב בארצות הברית, חתנו של רבי מרדכי גולדמן האדמו"ר מזוויהל.
רבי חיים מטעמשוואר (נולד: י' באב תש"י, 1950), ממלא מקום אביו בבני ברק, חתנו של רבי יחיאל מיכל מיכלוביץ מזלוטשוב.
רבי יחיאל מנדבורנא פ"ת בני ברק (חתן הרב יעקב בן ציון רוטנר 'הרב מחליסה')
רבי יששכר בערצי לייפער האדמו"ר מהרי"ב מנדבורנא (חתן רבי אברהם אלתר פולק מבערגסאז)
רבי מאיר מדינוב בביתר עילית.
בנים נוספים הם: רבי בנימין - ראש כולל אור יוסף בירושלים (חתן דודו רבי יחיאל לייפער מטמעשוואר ירושלים),ור' אהרן אריה לייפער. חתניו הם הרב ירמיה ניישלאס (בנו של רבי משה ניישלאס, רבו של שיכון סקווירא) ראש כולל לרבנים, הרב מנחם הורנצ'יק (נכדו של הרבי מלעלוב) ורבי אברהם רבינוביץ (בנו של רבי עקיבא רבינוביץ מפוריסוב).
רבי יחיאל לייפער מטמשוואר, נולד כ"ז באדר תרצ"א, היה חתנו של הרב נחמן פפירנא (סופר), עלה לירושלים לאחר פטירת אביו, במשך תקופה כיהן בבית מדרשו של אביו ברחוב חגי ולאחר מכן מכרו ופתח בית מדרש ברחוב עזרא, נפטר בכ' בשבט תש"ע.
הרב יהושע לייפר. ראש מכון עוז והדר ורב קהילת באר משה בעיר מונסי.
רבי יוסף, ממלא מקום אביו בירושלים. חתנו של הרב אברהם צבי בעק רבה של מלבורן.
בין חתניו; הרב אברהם כהנא, ר"מ בישיבת סאטמר בירושלים, הרב יעקב כהנא (בנו של רבי משה מספינקא בני ברק) ר"מ בישיבת מכנובקא בעלזא ומקים תלמוד תורה 'נועם אלימלך', הרב משה קאהן, ראש ישיבת תולדות אהרן.
רבי משולם זלמן מטמשוואר-ברוקלין.
רבי יוסף מאיר מטמשוואר בורו פארק (-כ"ב בכסלו תשע"ט, 2018)
רבי יהודה מטמשוואר אנטוורפן
רבי ישכר בער מטמשוואר ניו יורק
רבי צבי מטמשוואר לונדון
רבי חיים מטעמשוואר אלעד
רבי לוי יצחק לייפער מטמשוואר-ירושלים (יחד עם אחיו רבי יחיאל). נולד בט"ו באב תרפ"ט, נפטר י"ב באדר תשנ"ט.
רבי צבי הירש לייפער מפרמישלאן-אנטווערפן, נפטר כ"ז סיון תשנ"ג.
נדבורנא אראד

רבי לוי יצחק, בנו של רבי יחיאל ממיהלוביץ, כיהן כאדמו"ר מנדבורנה-אראד בחיפה. נולד בג' בתשרי תרנ"ה. כיהן באראד ולאחר מכן בחיפה. נפטר בכ"א בתמוז תשכ"א ונטמן בירושלים. היה חתנו של הרב מאיר ויסבלום מנדבורנה. חתנו היה רבי ישכר בער מנדבורנה באניה ניו יורק.
רבי יחיאל לייפער (י"ג באדר תרצ"א, 1931 - י"ג באדר תשנ"ג, 1993), מילא את מקום אביו באדמו"רות נדבורנא אראד. התגורר בירושלים והיה חתנו של הרב משה צבי מינצברג (בן הרב דוד מראשי חסידות אשלג).
בנו רבי יוסף (נולד: כ"ג בסיוון תשל"ו), הקים את החסידות בבית שמש, הוא בנה בית כנסת, מקווה ומפעיל במקום כוללי אברכים.
רבי דוד אלימלך (י"ד בטבת תרצ"ד, 1934 - ג' באייר תש"פ, 2020) בנו של רבי לוי יצחק אף הוא מכונה האדמו"ר מנדבורנא אראד בירושלים. היה חתנו של הרב דוד שלמה אייכלר שהיה יו"ר הנהלת העדה החרדית.
בנו רבי לוי יצחק לייפער מילא את מקום אביו באדמו"רות נדבורנא אראד. מתגורר בב"ב.
בנו רבי מאיר לייפער מילא את מקום אביו באדמו"רות נדבורנא אראד - רמת אלחנן. מתגורר בב"ב. חתנו של רבי משה טוביה גרינצוויג משב"ק מהר"א מבעלזא.
בנו רבי יחיאל לייפער מכהן כאדמו"ר ממיהאלאוויטץ בבית מדרשו של אביו בשכונת מאה שערים. מתגורר בירושלים.
בנו רבי יוסף לייפער מילא את מקום אביו באדמו"רות נדבורנא אראד - ארצות הברית. מתגורר בבורו פארק.
חתנו רבי משה רוזנבוים מסטניסלב ביתר.
רבי יוסף מאיר לייפער מברוקלין.
קציני צה"ל לשעבר בפוליטיקה הישראלית

יצחק רבין ואהוד ברק - שני הרמטכ"לים היחידים שכיהנו גם בתפקיד ראש ממשלת ישראל.
במרוצת השנים הצטרפו לכנסות ולממשלות רבות קצינים בכירים מצה"ל והשתלבו בפוליטיקה של ישראל. הבולטים שביניהם היו הרמטכ"לים יצחק רבין ואהוד ברק והאלוף אריאל שרון שכיהנו בתפקיד ראש ממשלת ישראל. עשרה שרי ביטחון היו בעלי קריירה צבאית, וחלקם גם היו רמטכ"לים. קציני צה"ל אחרים השתלבו בפוליטיקה, בתפקידים ביטחוניים ובתפקידים שאינם ביטחוניים, לצד בכירים לשעבר בזרועות אחרות של מערכת הביטחון הישראלית.
תקופת הצינון

לפי נוסחו של חוק הבחירות לכנסת, לא יתמודדו לכנסת: קציני צבא בכל דרגה שהיא בשירות קבע בצה"ל, שוטר במשטרת ישראל וסוהר בשירות בתי הסוהר, אלא אם חדלו מלמלא תפקידם לפני "היום הקובע", כקבוע בחוק. משמע, כל האמורים לעיל חייבים בתקופת צינון החל ממועד סיום שירותם, במהלכה לא יוכלו להתמודד בבחירות לכנסת.
משך תקופת הצינון הקבועה בחוק:
לעניין קצין צה"ל בשירות קבע בדרגת אלוף ומעלה, קצין משטרת ישראל בדרגת ניצב ומעלה, ונציב בתי הסוהר - נקבע בתיקון משנת 2007 לחוק הבחירות לכנסת שישנה תקופת צינון בת 3 שנים מיום השחרור משירות. בנוסף, נקבע כי תקופת צינון זו פגה לאחר הבחירות לכנסת שנערכות לאחר יום השחרור מן השירות. עד 2001 תקופת הצינון שנקבעה בחוק הייתה 100 ימים, ובשנים 2001–2007 היא הייתה שישה חודשים.
לעניין יתר קציני צה"ל בשירות קבע, שוטרי משטרת ישראל וסוהרים בשירות בתי הסוהר - נקבעה תקופת צינון בת 100 ימים לפני יום הבחירות. עוד נקבע כי "לעניין בחירות מוקדמות שביום שבו נקבע המועד לעריכתן לפי כל דין נותרו פחות מ-110 ימים עד לעריכתן, יהיה היום הקובע – 10 ימים מיום קביעת המועד האמור".
עוד נקבע בחוק הממשלה כי קציני צבא בדרגת אלוף ומעלה, קציני משטרה בדרגת ניצב ומעלה וכן נציב בתי הסוהר, לא יתמנו לתפקיד שר אלא אם כן הפסיקו את שירותם שלוש שנים לפני יום המינוי.
רמטכ"לים בפוליטיקה

נכון לאוגוסט 2022, 14 רמטכ"לים הצטרפו אל הפוליטיקה לאחר שחרורם מצה"ל. הראשון לעשות זאת היה משה דיין, והאחרון לעשות זאת היה גדי איזנקוט.
פוליטיקאים בפוליטיקה הארצית ששימשו כקצינים בכירים בצה"ל

עוזי דיין, ששימש כסגן הרמטכ"ל ואלוף פיקוד המרכז בין היתר, הקים את מפלגת תפנית, אך היא לא עברה את אחוז החסימה. רם שמואלי, תא"ל במיל' שכיהן כראש להק המודיעין, מפקד בסיס רמת דוד ובסיס עובדה, שובץ במקום העשירי ברשימת מפלגת כולנו לכנסת העשרים ואחת.
פוליטיקאים בפוליטיקה הארצית ששימשו כקצינים בכירים בצה"ל > פוליטיקאים בדרגת רב-אלוף (רמטכ"ל)

| שם | מפלגה | תפקידים פוליטיים |
| --- | --- | --- |
| יגאל ידין | ד"ש | סגן ראש ממשלת ישראל |
| משה דיין | מפא"י, רפ"י, המערך, ח"כ יחיד, תנועה להתחדשות ממלכתית | שר הביטחון, שר החוץ, שר החקלאות |
| צבי צור | רשימת פועלי ישראל | חבר הכנסת |
| יצחק רבין | המערך, מפלגת העבודה הישראלית | ראש ממשלת ישראל, שר הביטחון |
| חיים בר-לב | המערך | שר המשטרה, שר התעשייה והמסחר |
| מרדכי גור | המערך | שר הבריאות, שר בלי תיק |
| רפאל איתן | מפלגת צומת, התחיה, הליכוד-גשר-צומת | סגן ראש ממשלת ישראל, שר החקלאות |
| אהוד ברק | ישראל אחת, העבודה, מפלגת העצמאות, ישראל דמוקרטית | ראש ממשלת ישראל, שר הביטחון, שר החוץ |
| אמנון ליפקין-שחק | מפלגת המרכז | שר התחבורה, שר התיירות |
| שאול מופז | הליכוד, קדימה | המשנה לראש הממשלה, שר הביטחון |
| משה יעלון | הליכוד, תל"ם, כחול לבן, יש עתיד – תל"ם | המשנה לראש הממשלה, שר הביטחון |
| גבי אשכנזי | חוסן לישראל, כחול לבן | יושב ראש ועדת החוץ והביטחון, שר החוץ |
| בני גנץ | חוסן לישראל, כחול לבן, המחנה הממלכתי | ראש הממשלה החלופי, שר הביטחון, יושב ראש הכנסת, שר המשפטים, שר בלי תיק |
| גדי איזנקוט | המחנה הממלכתי | חבר כנסת, שר בלי תיק |
פוליטיקאים בפוליטיקה הארצית ששימשו כקצינים בכירים בצה"ל > פוליטיקאים בדרגת אלוף

| שם | תפקידים צבאיים | מפלגה | תפקידים פוליטיים |
| --- | --- | --- | --- |
| יוסי פלד | אלוף פיקוד הצפון, מפקד אוגדת סיני, מפקד חטיבה 200 | הליכוד | שר בלי תיק |
| עמי אילון | מפקד חיל הים, מפקד בסיס חיפה, מפקד שייטת 13 | עבודה-מימד | שר בלי תיק |
| אהרן רמז | מפקד חיל האוויר הישראלי | מפא"י | חבר הכנסת |
| מתי פלד | ראש אגף הטכנולוגיה והלוגיסטיקה | הרשימה המתקדמת לשלום | חבר הכנסת |
| יגאל אלון | אלוף פיקוד הדרום | המערך | ראש הממשלה בפועל, שר החוץ |
| עמרם מצנע | אלוף פיקוד המרכז, ראש אגף התכנון, מפקד עוצבת געש | העבודה, התנועה | ראש האופוזיציה, יו"ר ועדת החינוך |
| חיים הרצוג | אלוף פיקוד הדרום, ראש אמ"ן, מפקד חטיבת ירושלים | העבודה | נשיא מדינת ישראל |
| משה כרמל | אלוף פיקוד הצפון, מפקד חטיבת כרמלי | אחדות העבודה - פועלי ציון | שר התחבורה, חבר בוועדת החוץ והביטחון |
| יואב גלנט | אלוף פיקוד הדרום, מפקד עוצבת עידן, מפקד אוגדת עזה | כולנו, הליכוד | שר הביטחון, שר החינוך, שר הבינוי והשיכון ושר העלייה והקליטה |
| דני יתום | אלוף פיקוד המרכז, ראש אג"ת, מפקד עוצבת הפלדה | עבודה-מימד | חבר הכנסת |
| אלעזר שטרן | ראש אגף כוח האדם, מפקד עוצבת נשר, קצין חינוך ראשי | התנועה, יש עתיד, כחול לבן | חבר הכנסת, שר המודיעין |
| אריאל שרון | אלוף פיקוד הדרום, מפקד חטיבת הצנחנים | הליכוד, קדימה, שלומציון | ראש ממשלת ישראל, שר הביטחון |
| יהושע שגיא | ראש אמ"ן, עוזר ראש אמ"ן למחקר | הליכוד | חבר הכנסת, חבר בוועדת החוץ והביטחון |
| יצחק מרדכי | אלוף פיקוד הדרום, אלוף פיקוד הצפון, אלוף פיקוד המרכז | הליכוד, מפלגת המרכז | סגן ראש ממשלת ישראל, שר הביטחון |
| איל בן ראובן | מפקד עוצבת הפלדה, מפקד חטיבה 401, מפקד חטיבה 188 | המחנה הציוני, התנועה | חבר הכנסת, יו"ר ועדת האתיקה |
| מתן וילנאי | סגן הרמטכ"ל, ראש אג"ם, ראש אכ"א, אלוף פיקוד הדרום | העבודה, מפלגת העצמאות | שר המדע, התרבות והספורט, סגן שר הביטחון |
| מאיר עמית | ראש אג"ם, ראש אמ"ן, אלוף פיקוד המרכז, אלוף פיקוד הדרום | ד"ש | שר התחבורה, שר התקשורת |
| עזר ויצמן | ראש אג"ם, מפקד חיל האוויר הישראלי | הליכוד, מפלגת יחד, העבודה | נשיא מדינת ישראל, שר הביטחון |
| אורי אור | אלוף פיקוד הצפון, אלוף פיקוד המרכז, מפקד חטיבה 7 | העבודה | סגן שר הביטחון |
| אברהם יפה | אלוף פיקוד הצפון, אלוף פיקוד הדרום, מפקד בה"ד 1 | הליכוד | חבר הכנסת |
| רחבעם זאבי | אלוף פיקוד המרכז, ראש אג"ם | האיחוד הלאומי, מולדת | שר התיירות, שר בלי תיק |
| יצחק בן ישראל | ראש מפא"ת | קדימה | חבר הכנסת |
| מאיר זורע | אלוף פיקוד הצפון, ראש אגף המודיעין, ראש אגף ההדרכה | התנועה הדמוקרטית לשינוי | חבר הכנסת, חבר בוועדת החוץ והביטחון |
| אהרן יריב | ראש אגף המודיעין, מפקד חטיבת גולני | המערך | שר התחבורה, שר ההסברה |
| אורנה ברביבאי | קצינת שלישות ראשי, ראש אגף כוח האדם | יש עתיד | חברת הכנסת, יו"ר ועדת חוץ הביטחון, שרת הכלכלה והתעשייה |
| טל רוסו | ראש אגף המבצעים, אלוף פיקוד הדרום, מפקד מפקדת העומק | העבודה | חבר הכנסת |
| עוזי דיין | ראש אגף התכנון, אלוף פיקוד המרכז, סגן ראש המטה הכללי | הליכוד | חבר הכנסת |
| יאיר גולן | סגן הרמטכ"ל, אלוף פיקוד הצפון, אלוף פיקוד העורף | מרצ, העבודה, הדמוקרטים | חבר הכנסת, סגן שרת הכלכלה והתעשייה, יו"ר העבודה והדמוקרטים |
פוליטיקאים בפוליטיקה הארצית ששימשו כקצינים בכירים בצה"ל > פוליטיקאים בדרגת תת-אלוף

| שם | תפקידים צבאיים | מפלגה | תפקידים פוליטיים |
| --- | --- | --- | --- |
| בנימין בן אליעזר | מתאם פעולות הממשלה בשטחים | מפלגת יחד, העבודה | סגן ראש ממשלת ישראל, שר הביטחון, שר התקשורת |
| עמירה דותן | קצינת ח"ן ראשית | קדימה | חברת הכנסת |
| אביגדור קהלני | מפקד חטיבה 7, מפקד עוצבת געש | העבודה, הדרך השלישית | שר לביטחון פנים |
| אפי איתם | מפקד חטיבת גבעתי | מפד"ל | שר הבינוי והשיכון |
| אפרים סנה | מפקד יחידת הקישור ללבנון, מפקד יחידת 669 | העבודה | שר התחבורה, שר הבריאות, סגן שר הביטחון |
| מרדכי צפורי | עוזר ראש אג"ם, קצין שריון ראשי, מפקד פו"ם | הליכוד | שר התקשורת, סגן שר הביטחון |
| אריה אלדד | קצין רפואה ראשי | האיחוד הלאומי, עוצמה לישראל | יושב ראש ועדת האתיקה |
| פיני בדש |  | צומת, הליכוד-גשר-צומת | חבר הכנסת |
| נחמן שי | דובר צה"ל | קדימה, העבודה | חבר הכנסת, שר התפוצות |
| מירי רגב | דוברת צה"ל, הצנזורית הצבאית הראשית | הליכוד | שרת התחבורה ושרת התרבות והספורט |
| רפי פרץ | הרב הצבאי הראשי | הבית היהודי | שר החינוך ושר ירושלים ומורשת |
| שרון ניר | יועצת הרמטכ"ל לענייני מגדר | ישראל ביתנו | חברת כנסת |
| צביקה פוגל | ראש מטה פיקוד הדרום | עוצמה יהודית | חבר כנסת, יו"ר הוועדה לביטחון לאומי |
פוליטיקאים בפוליטיקה הארצית ששימשו כקצינים בכירים בצה"ל > פוליטיקאים בדרגת אלוף-משנה

| שם | תפקידים צבאיים | מפלגה | תפקידים פוליטיים |
| --- | --- | --- | --- |
| יובל נאמן | מפקד חטיבת כרמלי, נספח צה"ל בלונדון | התחיה | שר האנרגיה והתשתיות, שר המדע והפיתוח |
| משה פלד | מפקד חטיבת מרכבות הפלדה | מפלגת צומת | חבר הכנסת |
| מוטי יוגב | מפקד גדוד 202, מפקד חטיבת אפרים | הבית היהודי | חבר הכנסת |
| עמר בר-לב | מפקד חטיבת הבקעה, מפקד סיירת מטכ"ל | העבודה | חבר הכנסת, שר לביטחון פנים |
| מרדכי בר-און | קצין חינוך ראשי | רצ | חבר הכנסת |
| מיכאל רצון | מפקד פלוגה במלחמת יום הכיפורים, סמח"ט בנפת ירקון של פיקוד העורף | הליכוד | חבר הכנסת |
| יאיר שמיר | טייס קרב, ראש מחלקת מערכות בלהק הציוד | ישראל ביתנו | שר החקלאות |
| מאיר פעיל | מפקד חטיבת יפתח, מפקד בה"ד 1 | מפלגת מוקד, מחנה של"י | חבר הכנסת |
| סטלה לוי | קצינת ח"ן ראשית | ד"ש, מפלגת שינוי | חברת הכנסת |
| רן כהן | מפקד אגד עוצבת כדור האש | המערך, רצ, מרצ | שר התעשייה והמסחר |
| אליעזר כהן | מפקד טייסת 124, מפקד בסיס רפידים | ישראל ביתנו | חבר הכנסת |
| עתניאל שנלר | ראש מטה אוגדת יהודה ושומרון | קדימה | חבר הכנסת |
| אסעד אסעד | מפקד פלס"ר שחר בגבול הצפון, סמח"ט, מח"ט | הליכוד | חבר הכנסת |
| מתן כהנא | מפקד טייסת 109 | הימין החדש, חוסן לישראל, המחנה הממלכתי | חבר הכנסת, השר לשירותי דת |
| מופיד מרעי | מפקד חטיבת עודד, מפקד גדוד חרב, מפקד חטיבת החרמון | כחול לבן | חבר הכנסת |
| נירה שפק | מפקדת נפת נגב מערבי באוגדת עזה | יש עתיד | חברת הכנסת |